ZALACSÁNYI KÖZÖS ÖNKORMÁNYZATI HIVATAL
SZERVEZETI ÉS MŰKÖDÉSI SZABÁLYZATÁNAK MÓDOSÍTÁSA
Zalacsány Község Önkormányzatának Képviselő-testülete, Ligetfalva Község Önkormányzatának Képviselő-testülete, Nemesbük Község Önkormányzatának Képviselő-testülete és Zalaköveskút Község Önkormányzatának Képviselő-testülete a Zalacsányi Közös Önkormányzati Hivatal 2025. január 1. napjától hatályos Szervezeti és Működési Szabályzatát 2027. január 1. napjától az alábbiak szerint módosítja:
1. Az SZMSZ III. fejezet 2. pontjában a szervezeti egységek álláshelyeire vonatkozó rendelkezés helyébe a következő szöveg lép:
a) Igazgatási és hatósági csoport – 4 álláshely
b) Pénzügyi Csoport – 2 álláshely
2. Az SZMSZ III. fejezet 2. pontjának az Igazgatási és Hatósági csoport dolgozóinak munkavégzési helyére vonatkozó része helyébe a következő rendelkezés lép:
Az Igazgatási és Hatósági csoport dolgozói közül
- 2 fő a székhelyen végez munkát: 1 fő adóügyi ügyintéző (osztott munkakörben, hatósági, ügykezelési feladatokat is ellátva) és 1 fő igazgatási ügyintéző (osztott munkakörben, pénzügyi, munkaügyi és ügykezelési feladatokat is ellátva ;
- 2 fő a Nemesbüki Kirendeltségen végez munkát: 1 fő adóügyi ügyintéző (osztott munkakörben, hatósági, ügykezelési feladatokat is ellátva) és 1 fő igazgatási ügyintéző (osztott munkakörben, pénzügyi, munkaügyi és ügykezelési feladatokat is ellátva). A Nemesbüki Kirendeltségen foglalkoztatott igazgatási ügyintéző munkaidejének 50%-ában a Nemesbüki Kirendeltséghez tartozó települések, 50%-ában a Zalacsányi székhelyhez tartozó települések igazgatási feladatait látja el a jegyző által meghatározott munkamegosztás szerint.
3. Az SZMSZ jelen módosítással nem érintett rendelkezései változatlan tartalommal hatályban maradnak.
4. Jelen módosítás 2027. január 1. napján lép hatályba.
Zalacsány, 2026. szeptember 23.

